stanford-oval/wikipedia huggingface dataset:
Vierumäki (Heinola)
Liikenne

Vierumäki sijaitsee valtatien 4 varrella. Vierumäen liittymässä sijaitsee linja-autojen pikavuoropysäkki, jolta pääsee Helsinkiin ja Pohjois-Suomeen. Lahden seudun liikenteen linja-autot kulkevat 30 minuutin välein Vierumäeltä Lahteen ja Heinolaan.
Seututie 313 kulkee Vierumäeltä Asikkalan Urajärven ja Vesivehmaan kylien kautta Vääksyn taajamaan. Vierumäeltä on noin 16 kilometriä matkaa Vesivehmaan lentoasemalle, jossa matkustajaliikennettä ei ole säännöllisesti tarjolla. Seututie 363 kulkee Vierumäeltä Jaalan kirkonkylällä sijaitsevaan kantatien 46 liittymään noin 35 kilometrin matkan.
Lahti–Heinola-rata kulkee Vierumäen kautta. Vierumäellä on rautatieasema, joka on tavaraliikenteen käytössä. Vierumäen lähimmät henkilöliikenteen rautatieasemat sijaitsevat Lahdessa noin 23 kilometrin etäisyydellä ja Nastolassa noin 25 kilometrin päässä.
Aiheesta muualla

Vierumäen kyläyhdistys Facebookissa
Andalusian jalkapallomaajoukkue

Andalusian jalkapallomaajoukkue edustaa Espanjaan kuuluvaa Andalusiaa jalkapallon maaotteluissa.
Andalusia voi pelata vain ystävyysotteluita, koska se ei ole Fifan tai Uefan jäsen, eikä näin ollen voi osallistua niiden alaisiin kilpailuihin, kuten MM- tai EM-kilpailuihin. Andalusian maajoukkue on pelannut vuodesta 1923 lähtien ystävyysotteluita muita seura- ja maajoukkueita vastaan.
Muita Espanjan sisällä toimivia itsehallintoalueiden joukkueita ovat muun muassa Katalonian jalkapallomaajoukkue, Baskimaan jalkapallomaajoukkue ja Galician jalkapallomaajoukkue.
Aiheesta muualla

Andalusian jalkapalloliiton sivusto (espanjaksi)
Andalusian maajoukkueen sivusto (Arkistoitu – Internet Archive) (espanjaksi)
Tanezrouft

Varoituskyltti Tanezrouftissa.
Tanezrouft.
Tanezrouft hyvin kuiva aavikkoalue Saharassa Etelä-Algerian, Nigerin ja Pohjois-Malin alueella Ahaggarvuorista länteen. Tanezrouftin pinta-ala on noin 320 000 neliökilometriä.lähde?
Aavikkoalue tunnetaan "Janon maana". Se on reg, sorainen aavikko, jollaiset ovat elämälle hyvin vihamielisiä paikkoja. Kuolleella, luoksepääsemättömällä, soraisella alueella ei ole vettä, eikä laajalla alueella selviä maamerkkejä. Alueen muutamat asukkaat ovat tuaregeja.lähde?
Alueella on muun muassa matalia vuoria, kuivuneen joen kanjoniseinämiä ja hiekkadyynejä. Tanezrouft nousee kohti itäisiä Ahaggarvuoria.lähde? Tanezrouftissa on kaksi pientä hiekka-aavikkoa, Erg Mehedjibat ja Erg Tassegefit. Alueella on voimakas tuulieroosio, sillä siellä on vain vähän kasveja. Vettä on yli sadan metrin syvyydessä maanpinnan alla. Tanezrouftin halki kulkee moottoritie Gaosta Béchariin.lähde?
The System

| The System> Tiedot |
| --- | --- |
Toiminnassa:  1982–1989
Tyylilaji:  post-disco, rhythm and blues, boogie, uusi aalto, synthpop, elektroninen tanssimusiikki
Kotipaikka:   New York
Laulukieli:  englanti
Jäsenet:  David Frank, kosketinsoitin Mic Murphy, laulu, kitara
Levy-yhtiö:  Atlantic Mirage
Infobox OKNimi-testi OK: 
The System oli laulajasta / kitaristista Mic Murphysta sekä kosketinsoittajasta David Frankista koostuva yhdysvaltalainen synthpop-duo, joka debytoi 1980-luvulla. Yhtye perustettiin New Yorkissa vuonna 1982.
Diskografia

Sweat (Mirage / Atco / Atlantic, 1983)
X-Periment (Mirage / Atco / Atlantic, 1984)
Pleasure Seekers (Mirage / Atco / Atlantic, 1985)
Don’t Disturb This Groove (Atlantic, 1987)
Rhythm & Romance (Atlantic, 1989)
ESP (Town Sound / Orpheus Music / EMI, 2000)
Unreleased Unleashed (Science Lab, 2009)
System Overload (Science Lab, 2013)
Josei

Josei (jap. 女性, ”naiset”, "naisten"), sarjakuvien suhteen myös ladies' comics (jap. レディースコミック), on muun muassa mangan ja animen kohderyhmä, johon kuuluvat nuoret naiset. Joseihin kuuluvat teokset ovat tytöille suunnattua shōjoa kypsempää: fantasiaa on vähemmän, tarinat keskittyvät tiiviimmin henkilöhahmojen välisiin suhteisiin ja seksi ja romantiikka esitetään realistisemmassa valossa. Sarjojen tarinakaaret ja teemat ovat monimutkaisempia. Josei käsittelee usein samankaltaisia aiheita kuin shōjo, kuten romantiikkaa, tieteisfiktiota tai historiallista draamaa, mutta myös enemmän aikuisia naisia kiinnostavia teemoja: työssäkäyntiä, avioliittoa ja perhe-elämää.
Miehille suunnatun seinenin tavoin josei-sarjoissa seksi on usein esitetty kursailemattomasti, ja monet josei-mangakat tunnetaan tummempisävyisen ja normaalista poikkeavamman seksuaalisuuden tutkimisesta. Suurin osa dōjinshi- ja yaoi-mangasta onkin joko naisille suunnattua mangaa tai eroottista mangaa. Ensimmäisiä aikuisille naisille suunnattuja sarjoja kutsuttiin nimellä ladies' comics, mutta nimi alettiin pian liittää saippuaoopperamaiseen kerrontaan. Vakavastiotettava, älyllisempään kerrontatapaan perustuva naisten manga alkoi saada Japanissa jalansijaa vasta 1990-luvulla.
Kokonpuro

Kokonpuro on puro Lappajärvellä.
Se laskee Vanhaltanevalta Lappajärveen Savonkylän Kokolla. Kokonpuron valuma-alueella, jonka pinta-ala on 27 neliökilometriä, on peltomaata 16 % ja sen latvoilla on suomaata. Vanhaneva on reunoiltaan osittain ojitettu, mutta sen keskiosat ovat avosuota ja ojittamatonta aluetta. Valuma-alueen latvat ovat kangasmetsää, jota kutsutaan Pykäläkankaaksi. Peltomaat on Ruohonevan nimen perusteella raivattu suomaasta. Pelloilta on salaojat johdettu puroon, joka saa pelloilta hajakuormitusta. Puron alajuoksun uoma on 1980-luvulla perattu, mutta latvoilla ja yläjuoksulla uoma virtaa vielä luontaisena. Puro virtaa eroosioherkällä alueella ja sille on kaavailtu suojavyöhykkeitä estämään kiintoaineksen valumista puroon.
Puron varressa sijaitsee arvokkaita luontokohteita, joista selvitystyössä on mainittu suistoalueen vahat männyt sekä sen alajuoksun maisemalliset arvot.
Aiheesta muualla

Jonna Koivunen: Maankäytön ja muun ihmistoiminnan vaikutukset Länsi-Suomen pienvirtavesien pohjaeläimistön tilaan (Pro gradu –tutkielma)
Olli Malve, Timo Huttuja, Kari Lehtinen ja Kirsti Krogerus: Ähtävänjoen vesistön rehevyystasoon vaikuttavat tekijät
Hieronymus Fabricius

Girolamo Fabrizi d' Acquapendente.
Hieronymus Fabricius (1537–1619) oli italialainen anatomi ja kirurgi. Hän opiskeli Padovan yliopistossa ja nousi siellä anatomian professoriksi. Tekemällä eläimille ruumiinavauksia Fabricius tutki sikiön kehitystä, ruokatorven, vatsan ja suoliston rakennetta sekä silmän, korvan ja kurkunpään kummallisuuksia. Hän löysi laskimosuonten sisäpinnoilta kudoslaskoksia, joita kutsui venttiileiksi.
Aiheesta muualla

Kuvia tai muita tiedostoja aiheesta Hieronymus Fabricius Wikimedia Commonsissa
Renessanssifilosofia
Francesco Petrarca
Georgios Gemistos Plethon
Leonardo Bruni
Georgios Trapezuntios
Nicolaus Cusanus
Johannes Bessarion
Lorenzo Valla
Johannes Argyropulos
Marsilio Ficino
Pietro Pomponazzi
Giovanni Pico della Mirandola
Gianfrancesco Pico della Mirandola
Erasmus Rotterdamilainen
Niccolò Machiavelli
Thomas Cajetanus
Nikolaus Kopernikus
Thomas More
Martti Luther
Juan Luis Vives
Paracelsus
Agostino Steuco
Bernardino Telesio
Petrus Ramus
Francesco Patrizi da Cherso
Jacopo Zabarella
Michel de Montaigne
Hieronymus Fabricius
Justus Lipsius
Giordano Bruno
Francisco Suárez
Francisco Sánchez
Cesare Cremonini
Francis Bacon
Galileo Galilei
Tommaso Campanella
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Katalonia  Saksa  Italia  Israel 2  Yhdysvallat  Tšekki  Kreikka  Alankomaat  Puola  Portugali  Vatikaani 2 
Tieteilijät:  Mathematics Genealogy Project 
Taiteenala:  Scientific illustrators 2 
Henkilöt:  Dizionario Biografico degli Italiani  Deutsche Biographie  DDB  Trove 
Muut:  SNAC  IdRef
Kälviän helluntaiseurakunta

| Kälviän helluntaiseurakunta |
| --- | --- |

 Kälviän helluntaiseurakunta helmikuussa 2023.
Suuntautuminen:  Helluntaiherätys
Kirkkokunta:  Suomen Helluntaikirkko
Perustettu:  1926
Johtava pastori:  Mikael Lappalainen
Jäseniä:  420 (v. 2011)
Aiheesta muualla
Sivusto
Infobox OKNimi-testi OK: 
Kälviän helluntaiseurakunta on Suomen Keski-Pohjanmaan Kokkolan Kälviällä toimiva helluntaiseurakunta, joka kuuluu Suomen Helluntaikirkkoon. Seurakunnan johtava pastori on Mikael Lappalainen. Aikaisemmin pastorina on toiminut Voitto Marjeta.
Historia

Kälviä oli ensimmäinen Keski-Pohjanmaan paikkakunta, jolle helluntaiherätys levisi. Se saapui vuonna 1918. Alkuvaiheiden keskeisiä henkilöitä olivat Akseli Puhakainen ja Evert Jäppinen. Liike levisi ensiksi Suonperän ja Ridan kyliin. Vuonna 1921 evankelista Lydia Korpi saapui Kälviälle. Tällöin Kälviällä koettiin voimakas herätys mikä johti myöhemmin siihen, että Kälviä tuli olemaan suhteellisesti Suomen helluntailaisin paikkakunta. Helluntaiherätyksen kokouksia pidettiin Suonperällä, Jokikylällä, Välikylällä ja Hillissä. Vuonna 1925 järjestettiin ensimmäiset kastejuhlat Klapurin järvellä.
Seurakunnan järjestäytyessä 1926 liittyi siihen noin 70 henkeä, mutta jäsenmäärä nousi melko pian yli sadan. Vuonna 1986 jäseniä oli noin 320, jolloin Kälviän kunnan asukkaista noin 10 prosenttia oli helluntailaisia.
Toiminta

Seurakunnan toimintamuotoihin kuuluvat jumalanpalvelusten lisäksi lapsi- ja varhaisnuorisotyö, diakoniatyö sekä lähetystyö. Lisäksi on nuorisotyötä ja erilaisia musiikkiryhmiä.
Kälviän helluntaiseurakunnan kuoro on julkaissut vuonna 2006 levyn Toivoa täynnä. Levyllä on 18 kappaletta, joita esittävät useat eri kokoonpanot.
Seurakunnan johtajat

Seuraavat henkilöt ovat toimineet Kälviän helluntaiseurakunnan johtajina ja saarnaajina:
1949–1952: Toivo Heikkinen
1952–1963: Leevi Haikonen
1963–1965: Aulis Lehto
1966–1972: Ensio Hautakangas
1973–1977: Matti Pyykkönen
1978–1980: Kaarlo Sillanpää
1981–1995: Jukka Klapuri
1995–1997: Martti Kumpulainen
1998–2003: Matti Riippa
2003–2021: Voitto Marjeta
2021– Mikael Lappalainen
Aiheesta muualla

Seurakunnan kotisivut
| n k Helluntaiherätys Suomessa |
| --- | --- |
 Historia 
Kirkot:  Finlands svenska pingstsamfund  Suomen Helluntaikirkko  Suomen Helluntaikansa 
Suurimmat seurakunnat:  Helsingin Saalem  Fila Church Helsinki  Jyväskylän helluntaiseurakunta  Kuopion helluntaiseurakunta  Lahden helluntaiseurakunta  Oulun helluntaiseurakunta  Pietarsaaren Elim  Seinäjoen helluntaiseurakunta  Tampereen helluntaiseurakunta  Turun helluntaiseurakunta  Vaasan helluntaiseurakunta  Vasa Sion  Luettelo seurakunnista 
Henkilöt:  Ball Barratt  Brofeldt  Castrén  Fellman  Ahonen  Andström  Antturi  Bengström  Bergstén  Haapala  Havupalo  Kallionpää  Klemetz  Korhonen  Korpi  Kunnas  Kukkula  Launonen  Lundin  Luoto  Manninen  Rosenberg  Sigfrids  Tuppurainen  Yli-Vainio  Ylppö  Yrjölä  Öhberg 
Järjestöt:  Elämä ja Valo  Evankelistakoti  Fida International  Finlands svenska pingstmission  Helluntaiseurakuntien musiikki  Helluntaiseurakuntien työntekijät HELP  Iso Kirja  Kristillinen alkoholisti- ja narkomaanityö  Samaria-lähetys 
Media:  Aikamedia  Avainmedia  Finmedia  Hyvä Sanoma  Livet  Ristin Voitto  Taborförlaget 
Kulttuuri ja tapahtumat:  Fifteen-leiri  Hengellinen laulukirja  Juhannuskonferenssi  Lapsikuoro Jippii  Royal Rangers  Syyspäivät  Youth Celebration 
Pohjoismaiden helluntaiyhteisö • Euroopan helluntaiyhteisö • Maailman helluntaiyhteisö • Assemblies of God • Helluntaiherätys Ruotsissa
Pyhä Valentinus

Pyhä Valentinus polvistuneena, David Teniers III:n maalaus 1600-luvulta.
Pyhä Valentinus on laajalti tunnettu 200-luvulla elänyt roomalainen pyhimys. Hän on rakkauden, mehiläistenhoitajien, ruton, kihlattujen, epilepsian ja onnellisten avioliittojen suojelupyhimys. Hän koki marttyyrikuoleman 14. helmikuuta vuonna 269. Nykyään päivä 14. helmikuuta on nimetty hänen kunniakseen. Tästä päivästä on tullut monessa maassa rakastavaisten juhla, Valentines Day, joka Suomessa tunnetaan nimellä ystävänpäivä. Pyhän Valentinuksen juhlan seuraavana päivänä oli roomalainen hedelmällisyyden juhla Lupercalia, josta johtuu Valentinuksen päivän yhdistäminen rakkauteen.
Koska Pyhästä Valentinuksesta on niin vähän tietoa, on uskottu, että Pyhä Valentinus on saattanut olla useampi kuin yksi henkilö. Ainoa mitä Pyhästä Valentinuksesta tarkasti tiedetään on tämän nimi ja hautapaikka Via Flaminiassa.
Muita pyhimyksiä samalla nimellä

Nimi Valentinus pohjautuu latinan sanasta valens, joka tarkoittaa arvokasta, vahvaa ja tervettä. Roomalaiskatolinen kirkko on nimennyt noin yksitoista muuta pyhimystä joilla on sama nimi Valentinus. Seitsemän Valentinus pyhimystä on listattu kuolleen muuna päivänä kuin 14. helmikuuta. Muilla kirkoilla saattaa olla eri käsitys Valentinus-pyhimysten määrästä. Listalla on myös neitsyt Pyhä Valentina, joka kuoli marttyyrikuoleman Palestiinassa 25. heinäkuuta vuonna 308. Italiassa on myös useita kirkkoja jotka on nimetty Valentinuksen mukaan.
Aiheesta muualla

Pyhä Valentinus tuki rakastavaisia
https://www.behindthename.com/name/valentine-1
http://penelope.uchicago.edu/Thayer/I/Gazetteer/Places/Europe/Italy/Lazio/Roma/Rome/churches/_Texts/Huelsen/HUECHI*/2/TZ.html
https://web.archive.org/web/20121229053757/http://www.diocesi.terni.it/sanvalentino/biografia/main.php?cat_id=1001&subcat_id=240
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Saksa  Israel  Yhdysvallat  Tšekki  Puola 
Henkilöt:  Deutsche Biographie  DDB
Explorer 4

| Explorer 4 |
| --- | --- |
 Explorer 4:n mittalaitteet
COSPAR ID:  1958-005A
Organisaatio:  Yhdysvaltain maavoimat,  Army Ballistic Missile Agency
Valmistaja:  Jet Propulsion Laboratory
Tehtävätyyppi:  geotieteet
Laukaisu:  26. heinäkuuta 1958 15.07 UTC
Laukaisualus:  Juno I
Kohteessa:  71 vrk
Loppu:  23. lokakuuta 1959
Massa:  25,5 kg
Kiertorata
Viitejärjestelmä:  Maakeskeinen
Isoakselin puolikas:  7 616,2 km
Eksentrisyys:  0,127936
Inklinaatio:  50,3°
Kiertoaika:  110,2 min
Apogeum:  2 213 km
Perigeum:  263 km
Explorer 4 (satelliitti 1958 epsilon) oli 26. heinäkuuta 1958 laukaistu yhdysvaltalainen satelliitti. Sen mittalaitteista vastasi James Van Allenin tutkimusryhmä.  DARPA oli alun perin suunnitellut laukaisevansa kaksi satelliittia tutkimaan Van Allenin vyöhykettä ja ilmakehässä tehtävien ydinaseräjäytysten vaikutusta vyöhykkeeseen (ja Maan magnetosfääriin yleisemminkin). Explorer 4 oli ainoa tuohon tarkoitukseen laukaistu satelliitti. Satelliitti oli hyvin samankaltainen kuin Yhdysvaltain ensimmäinen satelliitti, Explorer 1, joka laukaistiin muutamaa kuukautta aiemmin.
Explorer 4 oli sylinterinmuotoinen kantoraketin ylimpään vaiheeseen sijoitettu mittalaiteyksikkö. Koska kantoraketti jäi pysyvälle kiertoradalle, se oli määritelmän mukaan satelliitti. Mittalaitteiden oli tarkoitus tehdä ensimmäiset yksityiskohtaiset mittaukset Maan säteilyvyöhykkeiden vangitsemista varautuneista hiukkasista (protoneista ja elektroneista). Koska raketti oli pitkä sylinterimäinen kappale, sen pyörimisliike alkoi tapahtua raketin päähitausakselin suhteen. Kieppuva pyörimisliike vaikeutti havaintojen tulkitsemista.
Satelliitti tuhoutui maan ilmakehässä 454 päivää lähdöstä 23. lokakuuta 1959.
Aiheesta muualla

NASA: Explorer 4 (Arkistoitu – Internet Archive)
Kunnansairaala

Alajärven vuonna 1928 valmistuneen vanhan kunnansairaalan on suunnitellut arkkitehti Alvar Aalto.
Kunnansairaala oli Suomessa 1800- ja 1900-luvulla käytössä ollut nimitys yhden maalaiskunnan tai useamman kunnan yhteisesti omistamalle ja ylläpitämälle yleissairaalalle. Yleissairaala on sellainen potilaiden tutkimus-, hoito- ja kuntoutuslaitos, jossa pyritään parantamaan kaikenlaisia sairauksia. Kunnansairaaloita valvoi lääkintöhallitus, jolle sairaalan lääkäri, tavallisesti kunnanlääkäri, kerran vuodessa lähetti kertomuksen sairaalan toiminnasta. Tyypillisessä kunnansairaalassa oli 10–25 potilaspaikkaa ja joissakin sairaaloissa oli myös synnytysosasto. Kunnansairaalaan ei otettu tartuntatauteja sairastavia, vaan heitä varten jokaisessa kunnassa oli vuoden 1927 terveydenhoitolain edellyttämä vakinainen tai tarvittaessa käyttöön otettava kulkutautisairaala.
Ensimmäinen kunnansairaala avattiin 1881 Ruovedelle. Sen jälkeen niitä perustettiin lisää yleensä yhdessä kunnanlääkäritoiminnan rinnalla. Valtio myönsi apurahoja kunnansairaaloiden perustamiseen ja ylläpitoon vuodesta 1885 lähtien. Suomessa oli 1932 kaikkiaan 95 kunnansairaalaa ja niihin vertautuvaa tehtaansairaalaa. Vuonna 1961 Suomessa oli 112 maalaiskunnan, 7 kauppalan (kauppalansairaala), 44 kaupunkien (kaupunginsairaala) ja 30 kuntayhtymän sairaalaa. Vuoden 1956 sairaalalaki edellytti niiden muuttamista paikallissairaaloiksi, jotka saivat valtionapua 25–40 % perustamis- ja ylläpitokustannuksista. Vuonna 1961 paikallissairaaloiksi oli hyväksytty 157 kunnansairaalaa.
Jiří Ticháček

Jiří Ticháček voi tarkoittaa seuraavia henkilöitä:
Jiří Ticháček, tšekkiläinen jääkiekkoilija
Jiří Ticháček, tšekkoslovakialainen suunnistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jiří Ticháček”, voi hakea sivunnimihaulla, laajalla sivunnimihaulla tai tekstihaulla.
Laurence Tolhurst

Laurence ”Lol” Tolhurst (s. 3. helmikuuta 1959, Horley, Englanti) on englantilainen muusikko ja The Cure -yhtyeen alkuperäisjäsen. Lol osallistui yhtyeessä säveltämiseen aina Disintegration -levyn valmistumiseen saakka, kun välit rikkoontuivat Robert Smithin kanssa jatkuvien päihdeongelmien takia.
Kolarin seurakunta

| Kolarin seurakunta |
| --- | --- |

 tunnus :  sijainti 
 Kolarin kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Lapin rovastikunta
Pääkirkko:  Kolarin kirkko
Perustettu:  1894
– Saarnahuonekunta:  1812
– Kappeliseurakunta:  1856
– Kirkkoherrakunta:  1894
Jäsenmäärä:  2 739 (heinäkuu 2024)
– Osuus asukkaista:  n. 69,9 %
Kirkollisvero:  1,60 %
Kirkkoherra:  Jussi Ollila
Verkkosivusto
Infobox OKNimi-testi OK: 
Kolarin seurakunta on Kolarin kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.
Seurakunnalla on neljä kirkkoa: Kolarin kirkko, Kolarinsaaren kirkko, Sieppijärven kirkko ja Pyhän Laurin kappeli.
Herätysliikkeet

Kolarin seurakunta kuuluu muun Lapin tavoin lestadiolaisuuden tukialueeseen. Liike ei ole kuitenkaan saanut juurikaan kannatusta saamelaisväestön keskuudessa. Kolarin seurakunta kuuluu Muonionjokilaakson herätysliikealueeseen, jossa vaikuttaa erityisesti rauhansanalaisuus.
Papisto

Seuraavat henkilöt ovat toimineet Kolarin kappeliseurakunnan kappalaisina:
1858–1862: kappalainen Johan Peter Bäckman
1863–1870: kappalainen Johan Immanuel Bergh
1949–1974: kirkkoherra Ano Kauppinen
1985–1994: kirkkoherra Simo Rundgren
2021– kirkkoherra Jussi Ollila
Aiheesta muualla

Kolarin seurakunnan kotisivut
Tietoja Suomen seurakunnista -tietokanta: Kolari
| n k Lapin rovastikunta |
| --- | --- | --- |
| Seurakunnat |  Enontekiö  Inari  Kittilä  Kolari  Muonio  Pelkosenniemi  Sodankylä  Utsjoki  |  |
| Entiset seurakunnat |  Savukoski  |  |
Oulun hiippakunta
Jemma Redgrave

| Jemma Redgrave |
| --- | --- |
 Redgrave vuonna 2011.
Henkilötiedot
Syntynyt: 14. tammikuuta 1965 (ikä 60) Lontoo, Iso-Britannia
Ammatti:  näyttelijä
Puoliso:  Tim Owen (1992–1997)
Näyttelijä
Aktiivisena:  1988–
Merkittävät roolit:  Eleanor Bramwell (Bramwell - naiskirurgin oppivuodet)
Aiheesta muualla
IMDb 
Elonet
Jemma Redgrave (s. 14. tammikuuta 1965 Lontoo, Iso-Britannia) on englantilainen näyttelijä, joka on tunnettu televisiorooleistaan.
Redgrave on osa neljättä polvea Redgraven suvussa, johon kuuluu useita menestyneitä näyttelijöitä. Hänen isoisänsä on Michael Redgrave, isänsä on Corin Redgrave ja hänen tätejään Vanessa Redgrave ja Lynn Redgrave. Hänen serkkujaan ovat Joely Richardson, Natasha Richardson ja Carlo Nero.
Ura

Redgrave hyväksyttiin 18-vuotiaana opiskelijaksi London Academy of Music and Dramatic Art -draamakouluun.
Vuonna 2010 Redgrave esiintyi New Yorkissa The Public Theaterin seitsemäntuntisessa näytelmäkokonaisuudessa The Great Game: Afghanistan, jonka ohjasi Nicolas Kent. Redgravella oli rooli viidessä 12:sta näytelmästä.
Yksityiselämä

Redgraven vanhemmat ovat näyttelijä Corin Redgrave, joka kuoli syöpään vuonna 2010, ja malli Deirdre Hamilton-Hill, joka kuoli vuonna 1997 rintasyöpään.
Redgrave oli naimisissa asianajaja Tim Owenin kanssa vuodesta 1992 vuoteen 1997 ja pariskunnalla on kaksi poikaa.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1988 | Dream Demon | Dream Demon | Diana |
| 1992 | Talo jalavan varjossa | Howards End | Evie Wilcox |
| 1994 | La Chance | La Chance | Emily |
| 1998 | The Acid House | The Acid House | Jenny |
| 2002 | Moonlight | Moonlight | Mother |
| 2003 | I'll Be There | I'll Be There | Rebecca Edmonds |
| 2005 | Lassie | Lassie | Daisy |
| 2016 | The Afghan | The Afghan | Leslie |
| 2016 | Love & Friendship | Love & Friendship | Lady DeCourcy |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1988 | Tales of the Unexpected | Tales of the Unexpected | Violette Charbonneau | 1 jakso |
| 1990 | The Real Charlotte | The Real Charlotte | Pamela Dysart | Minisarja |
| 1991 | All Good Things | All Good Things | Elaine Wilson | 5 jaksoa |
| 1993 | Esikaupunkien Buddha | The Buddha of Suburbia | Eleanor | Minisarja |
| 1993 | Diana: Her True Story | Diana: Her True Story | Carolyn Bartholomew | Televisioelokuva |
| 1995–1998 | Bramwell - naiskirurgin oppivuodet | Bramwell | Eleanor Bramwell | 27 jaksoa |
| 1998 | Mosley | Mosley | Cimmie Curzon | 4 jaksoa |
| 2000 | Fish | Fish | Joanna Morgan | 6 jaksoa |
| 2000 | Blue Murder | Blue Murder | Gale | Televisioelokuva |
| 2000 | Cry Wolf | Cry Wolf | Tri. Jocelyn Wolf | 1 jakso |
| 2001 | Riskiryhmä | High Stakes | Anna Foster | 1 jakso |
| 2001–2002 | Judge John Deed | Judge John Deed | Francesca Rochester | 3 jaksoa |
| 2002 | Minun perheeni | My Family | Tri. Connor | 1 jakso |
| 2002 | The Swap | The Swap | Jen Forrester | Televisioelokuva |
| 2004 | Terrorin verkko | The Grid | MI6 Agentti Emily Tuthill | Minisarja |
| 2004 | Amnesia | Amnesia | Jenna Dean | Minisarja |
| 2004 | Komisario Lynley | The Inspector Lynley Mysteries | Grace Finnegan | 1 jakso |
| 2005 | Riot at the Rite | Riot at the Rite | Lady Ottaline Morrell | Televisioelokuva |
| 2005 | Poika kuin isänsä | Like Father Like Son | Dee Stanton | Televisioelokuva |
| 2005 | Tom Brown's Schooldays | Tom Brown's Schooldays | Mary Arnold | Televisioelokuva |
| 2005–2008 | Cold Blood | Cold Blood | Eve Granger | Minisarja |
| 2006 | Komisario Lewis | Lewis | Trudi Griffon | 1 jakso |
| 2007 | Mansfield Park – kasvattitytön tarina | Mansfield Park | Lady Bertram | Televisioelokuva |
| 2007 | The Relief of Belsen | The Relief of Belsen | Jean McFarlane | Televisioelokuva |
| 2007 | Murhan jäljet | Waking the Dead | Sophie Wall | 2 jaksoa |
| 2008 | Neiti Marple | Agatha Christie's Marple | Jessie Humbleby | jakso "Neiti Pinkertonin salaisuus" |
| 2009 | Menneisyyden vanki | Unforgiven | Rachel Belcombe | Minisarja |
| 2010 | Kova laki: Lontoo | Law & Order: UK | Helena Marsden | 1 jakso |
| 2012–2015 | Doctor Who | Doctor Who | Kate Lethbridge-Stewart | 6 jaksoa |
| 2013 | Frankie | Frankie | Tri. Zoe Evans | 6 jaksoa |
| 2013–2014 | Dracula | Dracula | Minerva Westenra | 3 jaksoa |
| 2014 | George Gentlyn tutkimukset | Inspector George Gently | Jennifer Bing | 1 jakso |
| 2016 | Holby Cityn sairaala | Holby City | Bernie Wolfe | 23 jaksoa |
Aiheesta muualla

Jemma Redgrave Elonetissä.
Jemma Redgrave Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat 
Henkilöt:  Elonet